CELEX: 32019R0821
Language: da
Date: 2019-03-12 00:00:00
Title: Kommissionens delegerede forordning (EU) 2019/821 af 12. marts 2019 om ændring af Europa-Parlamentets og Rådets forordning (EU) 2016/1076 med henblik på optagelse af Den Uafhængige Stat Samoa i bilag I

22.5.2019   
               
               
                  DA
               
               
                  Den Europæiske Unions Tidende
               
               
                  L 134/12
               
            
         KOMMISSIONENS DELEGEREDE FORORDNING (EU) 2019/821
         af 12. marts 2019
         om ændring af Europa-Parlamentets og Rådets forordning (EU) 2016/1076 med henblik på optagelse af Den Uafhængige Stat Samoa i bilag I
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1076 af 8. juni 2016 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), særlig artikel 2, stk. 2, og
         ud fra følgende betragtninger:
         
                     (1)
                  
                  
                     Bilag I til forordning (EU) 2016/1076 indeholder en liste over de lande, som er omfattet af de i nævnte forordning fastlagte markedsadgangsordninger.
                  
               
                     (2)
                  
                  
                     Den 6. december 2018 godkendte Rådet på Unionens vegne Samoas tiltrædelse af den foreløbige økonomiske partnerskabsaftale mellem Unionen og Stillehavsstaterne. Som følge af Samoas deponering af sin tiltrædelsesakt finder den foreløbige økonomiske partnerskabsaftale midlertidig anvendelse mellem Unionen og Samoa fra den 31. december 2018.
                  
               
                     (3)
                  
                  
                     Den Uafhængige Stat Samoa bør derfor optages i bilag I —
                  
               VEDTAGET DENNE FORORDNING:
         
            Artikel 1
            Efter betegnelsen »SAINT VINCENT OG GRENADINERNE« i bilag I til forordning (EU) 2016/1076 indsættes følgende:
            
               »DEN UAFHÆNGIGE STAT SAMOA«.
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 185 af 8.7.2016, s. 1.